b'\n_START_ARTICLE_\nPisana ploskocevka\n_START_SECTION_\nUporaba\n_START_PARAGRAPH_\nPisana ploskocevka je pogojno u\xc5\xbeitna goba, saj zaradi \xc5\xbeilavosti in pustega, grenkega okusa kulinari\xc4\x8dno ni cenjena. \xc4\x8caj iz nje pa je zdravilen in se uporablja v kitajski in japonski tradicionalni medicini. Iz gobe pridobivajo u\xc4\x8dinkovino polisaharid K (PSK) za spremljevalno terapijo pri zdravjenju raka, saj bla\xc5\xbei ne\xc5\xbeelene u\xc4\x8dinke kemoterapije, zlasti pri raku \xc5\xbeelodca, debelega \xc4\x8drevesa in plju\xc4\x8d. Japonsko ministrstvo za zdravje je pripravek odobrilo \xc5\xbee v osemdesetih letih 20. stoletja.  Pripravki iz pisane ploskocevke, ki spodbujajo delovanje imunskega sistema med kemo-/radioterapijo raka na dojkah, so v klini\xc4\x8dni stopnji preverjanja.'